શ્રી વલ્લભનું ભૂતલ આગમન ફક્ત “દૈવોધ્ધાર પ્રયત્નાત્મા” હેતુ માટે થયેલું છે. તે માટે પુષ્ટિમાર્ગને પ્રગટ કરી ઉધ્ધારનું કાર્ય ચાલુ કર્યું હતું. પરંતુ શ્રી ઠાકોરજી તેમના વગર રહી ન શકતા. ત્રણ આજ્ઞાઓ ઉપરા ઉપરી થતાં પોતે ચાલીસ દિવસ સંન્યાસ ગ્રહણ કરી જલ અન્નનો ત્યાગ કરી પોતાના બંને લાલજી (પુત્ર) ને અંત સમયે બોલાવી બાકી રહેલા દૈવી જીવોના ઉધ્ધાર અર્થે શ્રી સર્વોત્તમ સ્તોત્રના મંત્રો આનંદથી અશેષ ભક્ત સંપ્રાથ્ય ચરણાબ્જ રજોધન: ના પ્રત્યક્ષ દર્શન કરાવીને આજ્ઞા કરી કે આ સર્વોત્તમનો વિનીયોગ ભક્તિયોગમાં કરશે તેના પ્રતિબંધો દુર થતાં અધરામૃતની પ્રાપ્તિ થશે અને ચરણાબ્જ રજોધનની પણ પ્રાપ્તિ થતાં દૈવી જીવોનો ઉધ્ધાર કરવાની જડી બુટ્ટી સમાન ધન બંને પોતાના લાલજીને શ્રી મહાપ્રભુજીના વસિયતમાં મળેલ હોવાથી આજ પણ શ્રી સર્વોત્તમ સ્તોત્રના પાઠનું ખૂબજ કિંમતી ધનની જેમ વિનીયોગ પ્રભુ ભક્તિ માટે થતો હોવાથી શ્રી વલ્લભાધીશના વસિયત નામા સમાન પ્રસિધ્ધતાથી વૈષ્ણવો અહર્નિશ લાભ લે છે. તો ભગવદીયો ખૂબ લાભ લે.